钦定古今图书集成/明伦汇编/氏族典/第451卷 > 《廖用贤尚友录》 > 范纯粹
## 钦定古今图书集成/明伦汇编/氏族典/第451卷 > 《廖用贤尚友录》 > 范纯粹

按《宋史范仲淹传》：“仲淹子纯粹，字德孺，以荫迁至赞
善大夫，元丰中为陕西转运判官，进为副使。吴居厚
为京东转运使，数献羡赋，神宗将以徐州大钱二十
万缗助陕西，纯粹恳辞弗受，入为右司郎中。哲宗立，
居厚败，命纯粹以直龙图阁往代之，尽革其苛政。复
代兄纯仁知庆州。元祐中，召为户部侍郎，又出知延”
州。历河南府、滑州，旋以元祐党人夺职，知均州。徽宗
立，起知信州，复故职，知延州，改知永兴军。寻以言者
落职，知金州，提举鸿庆宫。又责常州别驾，鄂州安置。
《党禁》解，复徽猷阁待制，致仕，卒。

===范纯诚===按《尚友录》：“纯诚字子明，文正犹子。文正置义田，皆纯
诚办习，因奏为长洲尉，俾创规法，以贻永久。”历官衢
州司理。